১৩ নভেম্বর ২০১৯, ১০:৪৪
ঢাকা বিশ্ববিদ্যালয়ের (ঢাবি) মেডিসিন অনুষদের ডীন নির্বাচন অনুষ্ঠিত হচ্ছে আজ বুধবার (১৩ নভেম্বর)। সকাল ৯টা থেকে এ নির্বাচন কার্যক্রম শুরু হয়েছে। ভোটগ্রহণ চলবে দুপুর ১টা পর্যন্ত। এবারের নির্বাচনে ভোটারের সংখ্যা দুই হাজার ১১৬ জন।
ঢাকা বিশ্ববিদ্যালয়ের নবাব নওয়াব আলী চৌধুরী সিনেট ভবনের অ্যালামনাই ফ্লোরে এ নির্বাচন কার্যক্রম চলছে। সকাল থেকেই সিনেট ভবনে শিক্ষকদের সমাগম শুরু হয়েছে। তাদের ভোটে নির্বাচিত হবেন ডীন।
ঢাকা বিশ্ববিদ্যালয়ের অধীনে ১২টি মেডিকেল কলেজের মধ্যে ৪টি মেডিকেল কলেজের নির্বাচন হচ্ছে আজ। ঢাকা মেডিকেল কলেজ, মিরপুর মেডিকেল কলেজ, সোহরাওয়ার্দী মেডিকেল কলেজ এবং মুগদা মেডিকেল কলেজের ভোটারদের অংশগ্রহণে নির্বাচন চলছে।
এবারের নির্বাচনে প্রার্থীর সংখ্যা মোট ৩ জন। প্রার্থীদের মধ্যে রয়েছেন অধ্যাপক ডা. মোহাম্মদ আবু ইউসুফ ফকির (নাক কান গলা ও হেড-নেক সার্জারী বিভাগের বিভাগীয় প্রধান, ঢামেক), ডা. শাহরিয়ার নবী শাকিল (ঢাকা মেডিকেল কলজ শিক্ষক সমিতির সাধারণ সম্পাদক) এবং প্রফেসর ডা. মোহাম্মদ মুজিবুর রহমান (মেডিসিন বিভাগের বিভাগীয় প্রধান, ঢামেক)।